OpenLLM-France/wikimedia huggingface dataset:
# Baloži

Baloži és un poble de Letònia situada al municipi de Ķekava. Es troba a 12 km al sud de la capital Riga.

## Història

La fundació de la població es remunta al final de la Segona Guerra Mundial. El 1947 es crea la fàbrica de turba Baloži prop de la qual es van instal·lar colònies d'obrers que van anar creixent fins a conformar l'actual ciutat.
Malgrat protestes públiques del 2009 la ciutat es va convertir en part del municipi de Ķekava a causa de noves reformes administratives.

## Vegeu també

* Localitats de Letònia
# The Bastard Son & The Devil Himself

The Bastard Son & The Devil Himself és una sèrie de televisió de drama fantàstic britànic creada per Joe Barton per a Netflix. Basada en la novel·la juvenil El costat fosc escrita per Sally Green, la sèrie explica la història de Nathan Byrn, un fill il·legítim d'un bruixot perillós, Marcus Edge, que lluita per superar les probabilitats de seguir els passos del seu pare mentre descobreix la seva veritable identitat al costat dels seus amics. S'ha subtitulat al català.
La sèrie es va estrenar a la plataforma de reproducció en línia el 28 d'octubre de 2022.

## Premissa

En Nathan Byrn, de 16 anys, després de ser descobert com un fill il·legítim del bruixot de sang més perillós del món, Marcus Edge, passa la supervisió del Consell de Bruixeria Fairborn durant diversos anys. Tanmateix, a mesura que el conflicte entre els bruixots de sang i els fairborn augmenta, en Nathan va trobar una oportunitat per escapar. A mesura que fuig, aviat estableix aliances amb l'Annalise i en Gabriel i descobreix secrets d'ell fins ara desconeguts.

## Repartiment

* Jay Lycurgo com a Nathan Byrn
* Nadia Parkes com a Annalise O'Brien
* Emilien Vekemans com a Gabriel
* Isobel Jesper Jones com a Jessica Byrn
* Karen Connell com a Celia
* Paul Ready com a Soul O'Brien
* David Gyasi com a Marcus Edge
* Kerry Fox com a Esmie
* Fehinti Balogun com a Bjorn
* Misia Butler com a Niall
* Liz White com a Penelope
* Róisín Murphy com a Mercury
* Tim Plester com a Rowan

## Referències

* ↑ Ravindran, Manori. «Netflix Unveils New U.K. Projects With Sam Mendes, Rowan Atkinson, Andy Serkis» (en anglès americà). Variety, 13-12-2020. [Consulta: 23 setembre 2022].
* ↑ Fuster, Jeremy. «Netflix Adds 7 Shows to UK Production Slate With Sam Mendes and Andy Serkis Among Attached Talent» (en anglès americà). The Wrap, 13-12-2020. [Consulta: 24 setembre 2022].
* ↑ George, Crystal. «The Bastard Son & The Devil Himself release month, synopsis, cast, and more» (en anglès americà). Netflix Life, 06-09-2022. [Consulta: 23 setembre 2022].
* ↑ «El fill bastard i el mateix diable (The Bastard Son & The Devil Himself)». Desdelsofà.cat. [Consulta: 1r novembre 2022].
* ↑ Beaumont, Mark. «First look: Róisín Murphy in 'The Bastard Son & The Devil Himself'» (en anglès britànic). NME, 13-10-2022. [Consulta: 14 octubre 2022].

## Enllaços externs

* The Bastard Son & The Devil Himself a Netflix.
# The Best of Michael Jackson

The Best of Michael Jackson és un recopilatori que la Motown Records publicà el 1975, de cançons que en Michael Jackson va fer en solitari entre el 1971 i el 1975, abastant així, totes les cançons que compongué en Michael per a la Motown, menys la cançó Farawell My Summer Love que sortiria en un altre recopilatori amb el mateix nom el 1984.
S'arribaren a vendre 2,3 milions de còpies del disc a tot el món, 1,3 milions d'elles als Estats Units.

## Llista de cançons de l'àlbum

* "Got to Be There"
* "Ain't No Sunshine"
* "My Girl"
* "Ben"
* "Greatest Show on Earth"
* "I Wanna Be Where You Are"
* "Happy" (love theme from Lady Sings the Blues)
* "Rockin' Robin"
* "Just a Little Bit of You"
* "One Day in You Life"
* "Music and Me"
* "In Our Small Way"
* "We're Almost There"
* "Morning Glow"
# Suslic de la Serralada de les Cascades

El suslic de la Serralada de les Cascades (Callospermophilus saturatus) és una espècie de rosegador de la família dels esciúrids. És endèmic de la serralada de les Cascades (Canadà i Estats Units). S'alimenta de fongs, vegetació verda, llavors, fruits petits i carronya. Els seus hàbitats naturals són les rossegueres, les zones de krummholz, els boscos de coníferes tancats, les pinedes i els prats i les estepes d'artemísia adjacents. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; NatureServe (Hammerson, G.). Spermophilus saturatus. UICN 2008. Llista Vermella d'espècies amenaçades de la UICN, edició 2008, consultada el 26 octubre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Talaia de Cúllar

La Talaia de Cúllar és una torre de guaita d'època nassarita, situada en el municipi de Cúllar (Granada, Espanya), sobre un turó que controla visualment els passos de Cúllar cap a la comarca Los Vélez i cap a Huéscar. En la declaració com a Bé d'interès cultural, de 25 de juny de 1985, apareix denominada com Torre de Maciacerrea però es coneix col·loquialment com 'La Torrecica'.

## Descripció

Es tracta d'una torre cilíndrica, amb obra de maçoneria, en mal estat de conservació, amb la cara nord totalment destruïda, aconseguint actualment la seva major altura (3,93 m) al costat est. Els blocs calcaris són de gran grandària en la seva base, i menors en la resta de l'alçat, amb farciment de pedres i restes de ceràmica, unides amb argamassa.

## Datació

Es considera que formava part de les defenses de la Hoya de Baza i que estava vinculada a la Torre de Cúllar, que és visible des d'ella. En conseqüència s'ha datat en època nassarita.

## Referències

* Malpica Coll, Antonio (1996): Poblamiento y Castillos en Granada, El Legado Andalusí-Lunwerg Editors, Barcelona, ISBN 84-7782-407-X, p. 280-281.
# Temnos

Temnos, (en grec antic Τῆμνος, en grec eòlic Τᾶμνος) era una ciutat de l'Eòlida a l'Àsia menor, no gaire lluny del riu Hermos. Estava situada en un turó des del que es tenia una visió quasi completa dels territoris de Cime, Focea i Esmirna, segons diu Estrabó.
Pausànias deixa entendre que es trobava a la banda nord del riu Hermos, però no deu ser cert, ja que la situa després molt més al sud, i altres autors també. La ciutat ja havia decaigut molt en temps d'Estrabó, encara que sembla que mai va ser molt gran. Tàcit diu que la va afectar molt un terratrèmol que es va produir en temps de Tiberi, i Plini el Vell diu que al seu temps estava completament deshabitada. El famós retòric dels temps de Ciceró Hermàgores de Temnos va néixer allà.

## Referències

* ↑ Smith, William (ed.). «Temnus». Dictionary of Greek and Roman Geography (1854). [Consulta: 18 desembre 2020].
# Symphurus callopterus

Symphurus callopterus és un peix teleosti de la família dels cinoglòssids i de l'ordre dels pleuronectiformes que viu al Pacífic Oriental (des de Mèxic fins al Perú).

## Referències

* ↑ The Taxonomicon (anglès)
* ↑ FishBase (anglès)
# Tamchachate

Tamchachate (àrab تامشاشاط) és una comuna rural de la província d'El Hajeb de la regió de Fes-Meknès. Segons el cens de 2014 tenia una població total de 3.836 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Tel Xeva

Tel Xeva (en hebreu, תל שבע) és un consell local del districte del Sud d'Israel adjacent a Beerxeba i a Ómer. Tel Xeva fou fundat el 1968 en el marc d'un projecte per a establir els beduïns en assentaments fixos. És una de les viles més pobres del país: el sou mensual mitjà només arriba al 47% de la mitjana d'Israel i només un 43% dels joves tenen el títol de secundària. En 2002, l'Oficina Central d'Estadístiques d'Israel (OCEI) va publicar un estudi en què es deia que Tel Xeva era el tercer municipi més pobre d'Israel.

## Jaciments arqueològics

Prop de la localitat es troben els jaciments arqueològics de Tel Xeva. Es tracta de les restes de la ciutat bíblica de Beerxeba. Les excavacions es van dur a terme entre 1969 i 1976 i s'hi van descobrir diversos estrats de restes, que inclouen els períodes israelita, el període monàrquic de Judea, el període persa i el període romà. El que més destaca de les troballes són restes de diverses fortificacions, algunes habitacions excavades a la roca dels segles XII i XI aC i un pou de vint metres de profunditat (el més pregon d'Israel).
# Tel al-Hawa

Tel al-Hawa (àrab: تل الهوى, Tall al-Hawà, lit. ‘Turó del Vent’) és un barri de la part sud de la ciutat palestina de Gaza. Fundada per l'Autoritat Nacional Palestina a finals de la dècada del 1990, Tel al-Hawa és una de les zones més riques de la ciutat. Conté la Universitat Islàmica de Gaza i el Ministeri de l'Interior de l'Autoritat Nacional Palestina.
Tel al-Hawa va ser antigament la seu de la Seguretat Preventiva Palestina, fins que Hamàs es va fer càrrec de la Franja de Gaza el 2007 i la va convertir en una comissaria de policia. Després de capturar el barri, els milicians de Hamàs el van rebatejar com «Tel al-Islam». La família Doghmush va retenir el periodista Alan Johnston a Tel al-Hawa fins que Hamàs va aconseguir el seu alliberament. El barri va ser greument danyat a la Guerra de Gaza, amb el nom en clau «Operació Plom Fos» per Israel. Va ser l'escenari d'alguns dels combats més ferotges de la guerra. Desenes de combatents de Hamàs van morir o van resultar ferits, i diversos soldats de les FDI també van resultar ferits. Van morir-hi 12 civils.

## Referències

* 1 2 «Tel Al-Hawa: The invasion and then after» (en anglès). Ma'an News Agency, 17-01-2009.
* ↑ «Gaza air campaign 'a first stage'» (en anglès). BBC News, 02-01-2009.
* ↑ «Inside Tel al Hawa» (en anglès). Conflict Blotter, 06-10-2011. Arxivat de l'original el 2011-10-06. [Consulta: 25 novembre 2023].
* ↑ «Hamas: We'll execute Fatah leaders» (en anglès). YNET News, 14-06-2007.
* ↑ «Hamas surrounds kidnap hideout as Johnston's fate hangs in balance» (en anglès). Independent. Arxivat de l'original el 2007-06-29 [Consulta: 25 novembre 2023].
# BMF

BMF té els següents significats:
* Black Music Festival, festival de música celebrat anualment a Girona
* Fira del Llibre de Frankfurt (del seu nom en alemany BuchMesse Frankfurt), fira comercial anual de llibres que té lloc a Frankfurt del Main, a Alemanya
* BMF-plakette (de l'acrònim en suec BokhandelsMedhjälpareFöreningen), premi literari anual atorgat a Suècia
* Ministeri Federal de Finances d'Alemanya (del seu nom en alemany BundesMinisterium der Finanzen), ministeri encarregat de la gestió dels pressupostos d'Alemanya
* Ministeri Federal de Finances d'Àustria (del seu nom en alemany BundesMinisterium für Finanzen), ministeri encarregat de la gestió dels pressupostos d'Àustria
* BAI Microfinanças, banc filial del Banco Angolano de Investimentos, d'Angola
* Black Mafia Family, organització dedicada al tràfic de drogues i al blanqueig de diners als Estats Units
# Barcelona Big Latin Band

Barcelona Big Latin Band és un grup català de música referent del jazz llatí a l'Estat. Formada per alguns dels noms del jazz i el jazz llatí de Catalunya i liderada pel pianista i compositor Ramon Escalé, la formació ha publicat tres discos i realitzat més de cent concerts en els seus més de deu anys de trajectòria. El 2007 van rebre l'encàrrec del Festival Cruïlla de Cultures per preparar un repertori amb Omara Portuondo, i aquell any també va destacar l'obertura del Festival Grec a Barcelona. El 2008 la Barcelona Big Latin Band va tornar a posar en marxa una producció especial amb un repertori inspirat en la llegendària figura del músic català Xavier Cugat. El 2013 la Big Latin Band inicia una sèrie de concerts mensuals a Jamboree i es passa a anomenar Jamboree Big Latin Band.

## Referències

* ↑ «Barcelona Big Latin Band». Catalan Sounds. (Institut Ramon Llull). Arxivat de l'original el 2015-11-25. [Consulta: 21 novembre 2015].
# Tegengrenita

La tegengrenita és un mineral de la classe dels òxids. Rep el seu nom de Felix Tegengren (1884-1980), geòleg finlandès i expert en dipòsits de minerals de Suècia i de la Xina.

## Característiques

La tegengrenita és un òxid de fórmula química (Mg,Mn$^{2+}$)₂Sb$^{5+}$$_{0,5}$(Mn$^{3+}$,Si,Ti)$_{0,5}$O₄. Cristal·litza en el sistema trigonal. Va ser descoberta a la mina Jakobsberg, a Nordmark (Filipstad, Värmland, Suècia), l'únic indret on se n'ha trobat aquesta espècie.
Segons la classificació de Nickel-Strunz, la tegengrenita pertany a «04.BB: Òxids amb proporció Metall:Oxigen = 3:4 i similars, amb només cations de mida mitja» juntament amb els següents minerals: cromita, cocromita, coulsonita, cuprospinel·la, filipstadita, franklinita, gahnita, galaxita, hercynita, jacobsita, manganocromita, magnesiocoulsonita, magnesiocromita, magnesioferrita, magnetita, nicromita, qandilita, espinel·la, trevorita, ulvöspinel·la, vuorelainenita, zincocromita, hausmannita, hetaerolita, hidrohetaerolita, iwakiïta, maghemita, titanomaghemita i xieïta.

## Referències

* ↑ «Tegengrenite» (en anglès). Mindat. [Consulta: 21 abril 2016].
# Barcelona Activa

Barcelona Activa és l'agència de desenvolupament local de l'Ajuntament de Barcelona.
Creada l'any 1986, aquesta empresa municipal va néixer com un viver d'empreses amb 16 projectes incubats.
En els estatuts actualitzats a 2019, hom cita que la Societat Anònima s'anomena "Barcelona Activa, SAU SPM”, amb naturalesa jurídica de Societat Privada Municipal de l'Ajuntament de Barcelona. Avui, Barcelona Activa dona suport a les persones emprenedores, la innovació, la millora professional i la creació d'ocupació.

## Referències

* ↑ «Estatuts de Barcelona Activa, SA» (pdf). Cercador d'Informació i Documentació Oficials-Diputació de Barcelona. [Consulta: 30 octubre 2019].
# Tello

Tello és el nom dels següents personatges:
* Cristian Tello i Herrera (Sabadell, 1991), futbolista català que juga a la posició d'extrem
* Rafael J. Tello (Mèxic D. F., 1872 - 1946), compositor i pianista mexicà
* Roderic Tello, arquebisbe de Tarragona entre els anys 1288 i 1308
# Barcelona Beer Festival

Barcelona Beer Festival és una fira de cervesa artesana que es fa a Barcelona anualment des del 2012 amb l'objectiu de promoure la cultura de la cervesa artesana i de qualitat, i també de donar a conèixer la feina que fan els productors artesans, tant catalans com de fora.
Se celebra anualment i que varia el lloc segons la previsió d'assistència. La primera edició del Barcelona Beer Festival es va celebrar al Convent de Sant Agustí al barri del Born de Barcelona els 9, 10 i 11 de març del 2012 amb una oferta de 120 de cerveses artesanes. La segona edició es va celebrar a la Cúpula de les Arenes els dies 8, 9 i 10 de març del 2013 amb una oferta de 302 cerveses d'arreu del món on hi destacà una cervesa belga per a celíacs. La tercera edició es va celebrar al Museu Marítim de la capital catalana els dies 11, 12 i 13 d'abril del 2014 amb una afluència de més de 25.000 visitants i de 330 cerveses ofertes d'arreu del món. Els assistents podien triar entre un total de 160 cerveseries artesanes diferents, 60 de les quals eren catalanes, 30 de la resta d'Espanya i 70 més procedents d'altres països.

## Edicions

| Edició | Emplaçament | Nº varietats de cervesa | Nº assistents |
| 2012 | Convent de Sant Agustí Vell, Barcelona | 120 | |
| 2013 | Les Arenes, Barcelona | 302 | |
| 2014 | Museu Marítim, Barcelona | 330 | 25.000 |
| 2015 | Museu Marítim, Barcelona | 300 | 30.000 |
| 2016 | Museu Marítim, Barcelona | 361 | 30.000 |
| 2017 | La Farga, Hospitalet de Llobregat | | 32.000 |
| 2018 | La Farga, Hospitalet de Llobregat | 350 | 33.000 |
| 2019 | La Farga, Hospitalet de Llobregat | 646 | 35.000 |

## Referències

* ↑ Tercera edició del Barcelona Beer Festival
* ↑ Barcelona Beer Festival 2012
* ↑ Barcelona Beer Festival 2013
* ↑ Barcelona Beer Festival oferirà 330 cerveses artesanes
* ↑ Unes 25.000 persones assisteixen al Barcelona Beer Festival
* ↑ «Barcelona Beer Festival 2015 | serieBCN». [Consulta: 17 març 2018].
* ↑ Congostrina, Alfonso L. «El Barcelona Beer Festival se traslada a l'Hospitalet» (en castellà). El País [Madrid], 20-10-2016. ISSN: 1134-6582.
* ↑ «Barcelona acoge al Beer Festival 2016» (en castellà). ELMUNDO.
* ↑ «Resum BARCELONA BEER FESTIVAL 2017 | Barcelona Beer Festival 2018». Arxivat de l'original el 2018-03-18. [Consulta: 17 març 2018].
* ↑ «Resumen BARCELONA BEER FESTIVAL 2017 | Barcelona Beer Festival 2018» (en espanyol europeu). Arxivat de l'original el 2018-03-18. [Consulta: 17 març 2018].
* ↑ «Información | Barcelona Beer Festival 2018» (en espanyol europeu). Arxivat de l'original el 2018-03-18. [Consulta: 17 març 2018].

## Enllaços externs

* Barcelona Beer Festival - Lloc web oficial
# Théodore Monod

Théodore André Monod (Rouen, 9 d'abril de 1902 - Versalles, 22 de novembre de 2000) va ser un humanista, naturalista i explorador francès.

## Exploració

De jove ja va exercir de professor al Museu Nacional d'Història Natural i fundà l'Institut Français d'Afrique Noire al Senegal. L'any 1949 va ser escollit membre de l'Académie des sciences d'outre-mer, el 1957 de l'Académie de Marine i de l'Académie des Sciences el 1963. L'any 1960 va ser un dels fundadors de la World Academy of Art and Science.
Començà la seva carrera a l'Àfrica amb l'estudi de la foca vell marí al Cap Blanc (Mauritània). Aviat prestà atenció al Sàhara i els seus meteorits. Hi descobrí també moltes espècies de plantes i jaciments del neolític. Entre les seves troballes hi ha l'esquelet de l'home Asselar, de 6.000 anys d'antiguitat a Adrar des Ifoghas que molts estudiosos consideren que és la primera resta que mostra les característiques de la raça negra humana.

## Activisme

Monod, el fill de Wilfred Monod, estudià al Lycée Pierre Corneille a Rouen. El seu pare era pastor protestant del Temple Protestant de l'Oratoire du Louvre. Monod va ser actiu políticament dins el moviment del pacifisme i antinuclear. Es va descriure a ell mateix com anarquista cristià.
Monod era net de Frédéric Monod i descendent del biòleg Jacques Monod, del músic Jacques-Louis Monod, del polític Jérôme Monod i del director Jean-Luc Godard.

## Algunes obres

Obres reeditades per Actes Sud (Arles):
* Méharées, (Paris, 1937), rééd. 1989.
* L'Émeraude des garamantes, (éditions de L'Harmattan, Paris, 1984), rééd. 1992.
* L'Hippopotame et le philosophe, rééd. 1993.
* Désert lybique, éditions Arthaud, 1994.
* Majâbat Al-Koubrâ, Actes Sud, 1996.
* Maxence au désert, Actes Sud, Arles, 1995.
* Tais-toi et marche ..., exploration journal from El Ghallaouya-Aratane-Chinguetti, Actes Sud, 2002.

## Referències

* ↑ Lycée Pierre Corneille de Rouen - History
* ↑ «Theodore Monod obituary». The Daily Telegraph [Londres], 24-11-2000.

## Enllaços externs

* Obituari a monachus-guardian.org
* webAfriqa — Théodore Monod, fondateur-directeur de l'IFAN
* Théodore Monod (en francès)
# Barata

En l'àmbit del comerç, la barata, la permuta, el bescanvi o el troc és un sistema d'intercanvi en què els participants en una transacció intercanvien directament béns o serveis per altres béns o serveis sense fer servir un mitjà d'intercanvi, com ara diners.
Els economistes distingeixen entre la barata i les economies del regal de moltes maneres; la barata, per exemple, implica un canvi recíproc immediat, no ajornat en el temps. La barata normalment té lloc de manera bilateral, però pot ser multilateral (p. ex., mitjançant un intercanvi comercial). En la majoria de països desenvolupats, la barata normalment sols existeix en paral·lel a sistemes monetaris i de manera molt limitada. Els actors del mercat utilitzen la barata com a substitut dels diners com a mètode de canvi en temps de crisi monetària, com ara quan la moneda esdevé inestable (durant una hiperinflació o una espiral deflacionista) o simplement quan no n'hi ha de disponible per a comerciar.
No hi ha estudis etnogràfics que mostrin que cap societat del passat o actual hagi utilitzat primordialment la barata sense altres mitjans d'intercanvi o mesura, ni els antropòlegs han trobat proves que els diners emergissin de la barata; en canvi, han trobat que el mitjà més habitual d'intercanvi de béns i serveis ha estat la donació (crèdit atorgat de manera personal amb un balanç interpersonal mantingut a llarg termini; és a dir l'economia del regal). No obstant això, els economistes des dels temps d'Adam Smith (1723–1790) —posant com a exemples societats premodernes, sovint totalment imaginades— han utilitzat la ineficiència de la barata per a explicar l'aparició de l'economia, i de la mateixa disciplina de les ciències econòmiques.

## Referències

* ↑ Graeber, David. Debt: the first 5,000 years. Nova York: Melville House, p. 21-41.
* ↑ Strauss, Ilana E. «The Myth of the Barter Economy» (en anglès americà). The Atlantic, 26-02-2016. [Consulta: 20 desembre 2019].
Viccionari
# Teresa Burga

Teresa Burga (Iquitos, 1935 – Lima, 11 de febrer de 2021) fou una artista feminista peruana.

## Trajectòria

Les obres de Teresa Burga combinen elements del pop art, la poesia visual, l'art conceptual i el conegut com a information art, que giren al voltant de temes relacionats amb la representació de les dones en els mitjans de comunicació. Burga desafia les construccions de la identitat femenina i explora la mecanització i la burocratització del treball i l'oci en la vida quotidiana.
La seva sèrie de petits dibuixos a tinta realitzats en la dècada de 1970, es basa en motius procedents de la publicitat. Burga hi qüestiona els models de la bellesa immaculada sotmetent-se ella mateixa a un examen que es pot observar i contrastar, de manera que destapa la naturalesa artificiosa de l'ideal de bellesa femenina difós a través de la publicitat. En molts dels seus dibuixos, Burga indica el temps exacte que hi va dedicar: la data i hora en què va començar i va acabar la feina, així com les de qualsevol interrupció o pausa. Amb això cada obra es converteix en un registre del temps dedicat a la seva creació, una cosa poc o gens habitual en el context de l'art i que reflecteix la visió que l'artista té de la seva obra com a treball remunerat. Amb aquests dibuixos queda difuminada la línia entre l'activitat artística i el treball assalariat.

## Referències

* 1 2 «FEMINISMES! | Exposicions». CCCB, 2019. [Consulta: 17 desembre 2019].
# Boris Vallée

Boris Vallée (Verviers, 3 de juny de 1993) és un ciclista belga, professional des del 2012 i actualment a l'equip Fortuneo-Vital Concept.

## Palmarès

* 2010
** Vencedor de la Cursa en línia als Jocs Olímpics d'estiu de la Joventut
* 2013
** 1r al Gran Premi Criquielion
** Vencedor d'una etapa al Carpathia Couriers Path
* 2016
** Vencedor de 2 etapes al Tour de Bretanya
** Vencedor d'una etapa a la Ronda de l'Oise
** Vencedor d'una etapa al Tour de Valònia
* 2018
** 1r al Volta al llac Taihu

## Enllaços externs

* Web oficial Arxivat 2014-12-19 a Wayback Machine.
* Fitxa a sitiodeciclismo.net
* Fitxa a museociclismo.it
* Fitxa a cyclebase.nlt